সমকামিতা
ভারতের বৃহত্তম ধর্ম হিন্দুধর্মের প্রধান ধর্মগ্রন্থগুলিতে সমকামিতার সুস্পষ্ট উল্লেখ না থাকলেও, ধর্মগ্রন্থের কোনো কোনো ব্যাখ্যাকে সমকামিতার বিরোধী মনে করা হয়। তবে ভারতের প্রধান ধর্মবিশ্বাসে সমকামিতার অবস্থান কোথায়, তা নিয়ে গবেষকদের মধ্যে দ্বিমত আছে। কেউ কেউ মনে করেন প্রাচীন হিন্দু সমাজে সমকামিতা শুধু প্রাসঙ্গিকই ছিল না, বরং তা গ্রহণীয়ও ছিল। বর্তমানে ভারতে সমকামিতা বৈধতা পেয়েছে। অতীতে সমকামিতা ভারতীয় নাগরিক সমাজ ও সরকারের কাছে একটি নিষিদ্ধ বিষয় হিসেবে পরিচিত হলেও সম্প্রতি তা আইনি বৈধতা পেয়েছে । ভারতে সমকামিতা নিয়ে সাধারণ আলোচনার সুযোগ কম। যদিও সাম্প্রতিক বছরগুলিতে সমকামিতার প্রতি ভারতীয়দের মনোভাবে কিছু পরিবর্তন লক্ষিত হয়েছে। বিশেষত, ভারতের সংবাদমাধ্যম ও বলিউডে সমকামিতার প্রদর্শন ও তৎসংক্রান্ত আলোচনা বৃদ্ধি পেয়েছে। ২০০৯ সালের ২ জুলাই, দিল্লি হাইকোর্টের একটি রায়ে স্পষ্টত জানানো হয়েছে প্রাপ্তবয়স্কদের মধ্যে সম্মতিক্রমে সমকামিতার আচরণ অপরাধের আওতায় পড়ে না। এই রায়ে আরো বলা হয়েছে যে ভারতীয় দণ্ডবিধির ৩৭৭ ধারা ভারতীয় সংবিধানের মৌলিক অধিকার রক্ষা নীতির পরিপন্থী। ২০১৩ সালের ১১ই ডিসেম্বর পুনরায় সমকামিতাকে অবৈধ ঘোষণা করে ভারতের সুপ্রিম কোর্ট।
ভারতে বাল্যবিবাহ
দ্য কনভেনশন অন দ্য এলিমিনেশন অফ অল ফর্মস অফ ডিস্ক্রিমিনেশন এগেইন্সট্ ওমেন, সাধারণভাবে বলা হয় সিইডিএডব্লু (মহিলাদের বিরুদ্ধে সব ধরনের পক্ষপাতমূলক আচরণ আটকানোর সভা), মহিলাদের বিরুদ্ধাচরণ খতম করার এটা একটা আন্তর্জাতিক প্রস্তাব। অধ্যায় ১৬, বিয়ে এবং পারিবারিক জীবন, বিবৃত করে সকল মহিলা তথা পুরুষ, তাদের নিজস্ব সঙ্গী বাছাইয়ের অধিকার আছে, সমান দায়িত্ব আছে, এবং সিদ্ধান্ত নিতে পারে তাদের মধ্যে সম্পর্কের ব্যাপারে ও ক-টা বাচ্চা থাকবে। এই সভা বলে বাল্যবিবাহের আইনি সম্পর্ক অবশ্যই থাকবেনা, সকল কার্যকরতায় অবশ্যই একটা নিম্নতম বয়সের বাধ্যবধকতা থাকবে, এবং সমস্ত বিয়ে একটা সরকারি নথিভুক্তিকরণের অন্তর্ভুক্ত হবে। ভারত ১৯৮০ খ্রিস্টাব্দের ৩০ জুলাই এই সভায় স্বাক্ষর করে কিন্তু একটা ঘোষণা করে, কারণ জাতির বৃহদাকার ও জনগণ, বিয়ের নথিভুক্তিকরণ বাস্তবে সম্ভব নয়।